SCB คว้า 9 รางวัล “ไพรเวทแบงก์กิ้ง” ตอกย้ำความสำเร็จ-เชี่ยวชาญโซลูชั่นลงทุน
SCB คว้า 9 รางวัลระดับโลก “ไพรเวทแบงก์กิ้ง” ตอกย้ำความมุ่งมั่นและความสำเร็จ มุ่งเพิ่มโอกาสการสร้างผลตอบแทนระยะยาว ด้วยกลยุทธ์การลงทุนที่ตอบทุกโจทย์ความต้องการของลูกค้าอย่างแท้จริง
SCB คว้า 9 รางวัลระดับโลก “ไพรเวทแบงก์กิ้ง” ตอกย้ำความมุ่งมั่นและความสำเร็จ มุ่งเพิ่มโอกาสการสร้างผลตอบแทนระยะยาว ด้วยกลยุทธ์การลงทุนที่ตอบทุกโจทย์ความต้องการของลูกค้าอย่างแท้จริง
4 เม.ย. 2565

นายปรมินทร์ ฉันทานุศาสน์ Head of Private Bankers สายงาน Private Banking  ธนาคารไทยพาณิชย์ จำกัด (มหาชน) หรือ SCB เปิดเผยว่า SCB PRIVATE  BANKING ได้พิสูจน์ความสำเร็จอีกก้าวหนึ่งในการบริหารความมั่งคั่งให้กับลูกค้าที่มีความมั่งคั่งระดับสูง โดยได้รับ 9 รางวัลยิ่งใหญ่แห่งปี 2564 ประกอบด้วย
1) รางวัล Best Domestic Private Bank in Thailand 2021 ในงาน Asia Private Banking Award 2021 จัดโดย Asiamoney นิตยสารธุรกิจชั้นนำของภูมิภาคเอเชีย ในกลุ่มสื่อระดับโลก Euromoney Institutional Investor PLC.  ที่ได้รับความเชื่อถือจากนักการเงิน และนักลงทุนทั่วโลก  
2) รางวัล Best Private Bank for Wealth Creation &amp; Preservation ในงาน   Global Private Banking Innovation Awards 2021 จาก the Digital Banker
3) รางวัล Best Private Bank for Customer Service in Asia ในงาน Global Private Banking Awards 2021 จัดโดย Professional Wealth Management (PWM) ร่วมกับ The Banker ซึ่งเป็นนิตยสารชั้นนำด้าน Private Banking ระดับโลก
นอกจากนี้  SCB  PRIVATE BANKING  ได้รับอีก 6 รางวัลจาก Private Banking and Wealth Management Survey  2021  ซึ่งจัดโดย Euromoney นิตยสารการเงินชั้นนำแห่งยุโรป ประกอบด้วย
1) รางวัล Private Banking Service Overall (2) รางวัล Mega High New Worth Clients (3) รางวัล ESG/Impact Investing
(4) รางวัล Investment Management (5) รางวัล Philanthropic Advice และ (6) รางวัล Technology – Innovative or Emerging Technology Adoption
โดยทั้ง 9 รางวัลนี้  สะท้อนความเป็นเลิศในทุกๆด้านของการเป็นที่ปรึกษาด้านการเงินและการลงทุนให้กลุ่มลูกค้าที่มีความมั่งคั่งระดับสูง ( High Net Worth Individuals ) อย่างครอบคลุมและครบวงจร
นอกจากนี้ยังมีทีมผู้เชี่ยวชาญจาก SCB Financial Group ดูแลทั้งการบริหารเงินลงทุนเพื่อสร้างผลตอบแทนให้งอกเงยและการบริการที่ปรึกษาด้านธุรกิจเพื่อดูแลต่อยอดธุรกิจของลูกค้าให้พัฒนาก้าวหน้าอย่างยั่งยืนจนสามารถส่งต่อจากรุ่นสู่รุ่นได้อย่างมั่งคั่งและมั่นคง SCB PRIVATE BANKING มุ่งเน้นการบริหารพอร์ตการลงทุนแบบ Personalized Asset Allocation ให้สอดคล้องกับความต้องการและความเสี่ยงที่ลูกค้ายอมรับได้ รวมถึงทิศทางการเปลี่ยนแปลงของเศรษฐกิจโลกในแต่ละช่วงเวลา เพื่อเพิ่มโอกาสในการสร้างผลตอบแทนที่ดีในระยะยาว
นอกจากนี้ SCB PRIVATE BANKING ยังให้ความสำคัญกับการพัฒนาผลิตภัณฑ์การลงทุนแบบใหม่ๆ เพื่อให้สอดคล้องกับสภาวะตลาดและเศรษฐกิจในรูปแบบของ Open  Architecture ที่เข้าถึงการลงทุนในสินทรัพย์ที่หลากหลาย และมีพันธมิตรทางธุรกิจทั้งในและต่างประเทศมากที่สุดในอุตสาหกรรม
ประกอบด้วยบริษัทหลักทรัพย์จัดการกองทุนที่ครอบคลุมมากที่สุดถึง 23 แห่งในประเทศไทย และอีก 23 ตลาดหลักทั่วโลก จึงสามารถตอบทุกโจทย์ความต้องการของลูกค้ารวมถึงการพัฒนาโซลูชั่นทางการเงินใหม่ๆ ที่เหมาะสมกับลูกค้าระดับสูง เช่น โอกาสสร้างรายได้จากอสังหาริมทรัพย์ผ่านสินเชื่อเพื่อการลงทุน Property Backed Loan และ Private Asset ซึ่งเป็นผลิตภัณฑ์ทางการเงินที่กำลังเป็นที่นิยมในภาวะตลาดผันผวน เพื่อให้ลูกค้าได้ลงทุนในสินทรัพย์ที่ตอบโจทย์ความต้องการอย่างแท้จริง